15/vol. 14 Jurnalul Oficial al Uniunii Europene 235 32005R0782 L 131/26 JURNALUL OFICIAL AL UNIUNII EUROPENE 25.5.2005 REGULAMENTUL (CE) NR. 782/2005 AL COMISIEI din 24 mai 2005 de stabilire a formatului pentru transmiterea rezultatelor privind statisticile asupra deșeurilor (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2150/2002 al Parlamentului European și al Consiliului din 25 noiembrie 2002 privind statisticile asupra deșeurilor (!), în special articolul 6 litera (e), întrucât: (1)  În temeiul articolului 6 din Regulamentul (CE) nr. 2150/2002, Comisia trebuie să adopte măsurile de punere în aplicare a respectivului regulament. (2) În conformitate cu articolul 6 litera (e) din Regulamentul (CE) nr. 2150/2002, Comisia trebuie să stabilească formatul adecvat pentru transmiterea rezultatelor de către statele membre. (3) Măsurile prevăzute de prezentul regulament sunt con- forme cu avizul Comitetului pentru programul statistic instituit prin Decizia nr. 89/382/CEE, Euratom a Consiliului (2), ADOPTĂ PREZENTUL REGULAMENT: Articolul 1 Formatul adecvat pentru transmiterea către Comisie (Eurostat) a rezultatelor privind statisticile asupra deșeurilor se stabilește în anexa la prezentul regulament. Statele membre utilizează acest format pentru datele privind anul de referință 2004 și anii următori. Articolul 2 Statele membre transmit Comisiei (Eurostat) datele și metadatele solicitate de Regulamentul (CE) nr. 2150/2002 în format electronic, în conformitate cu un standard de schimb propus de Comisie (Eurostat). Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 24 mai 2005. () JOL 332, 9.12.2002, p. 1, regulament astfel cum a fost modificat ultima dată de Regulamentul (CE) nr. 574/2004 al Comisiei (JO L 90, 27.3.2004, p. 15). () JOL181, 28.6.1989, p. 47. Pentru Comisie Joaquîn ALMUNIA Membru al Comisiei